open-index/open-wikipedia-markdown huggingface dataset:
Carl Frederik Ferdinand Stanley

**Carl Frederik Ferdinand Stanley** (født 1. november 1769 i København, død mellom 8. og 18. november 1805 i Roma 
) var en dansk arkitekt, sønn av billedhuggeren Carl Frederik Stanley. Han hadde deler av sitt virke i Norge.

Stanley ble utdannet ved Det Kongelige Danske Kunstakademi under C.F. Harsdorff og
Peter Meyn. Samtidig studerte vennen Bertel Thorvaldsen ved akademiet under faren 
Carl Frederik Stanley. De to studentene søkte reisestipend sammen i 1796, men bare Thorvaldsen fikk.  Stanley tok derfor i mot tilbudet om en stilling som «stadsbyggmester», byarkitekt som man vil si i dag, i Christiania i Norge. Han kom til landet i 1797.

Noe av det man kjenner til at han utførte var et prosjekt til Katedralskolen i Dronningens gate. Blant annet ble auditoriet bygget om etter Stanleys planer, om 
enn i en noe enklere utforming. Auditoriet ble benyttet av Stortinget når det var samlet fra 1814 til 1854. Salen er gjenreist på Folkemuseet.

Geir Thomas Risåsen skriver i sin bok om Carsten Anker og Eidsvollsbygningen på side 116: 
:«Eidsvollsbygningens arkitekt har vært et åpent spørsmål gjennom hele 1900-tallet. Alt tyder imidlertid på at Anker benyttet den unge danske arkitekten Carl (Charles) Frederik Stanley.»

Helt håndfaste bevis har man ikke, men Risåsen nevner at mange av forslagene til ombyggingen av Katedralskolen og tegningene til Eidsvollsbygningen har store likhetstrekk. De viser også at prosjektene var utført av en arkitekt med bakgrunn fra kunstakademiet og på denne tiden var Stanley den eneste med slik kunnskap tilstede i Norge.

Stanley er også tilskrevet monumentet over Bernt Ankers ektefelle Mathia, det sto i flere år ved Paléet, men er nå i Frognerparken.

Et annet oppdrag hadde han for John Collett på Store Ullevål gård i Christiania. Han tegnet et klassisk tempel som ble oppført i haven. Tempelet er avbildet på et maleri av Carl Frederik Vogt.

I 1800 reiste Stanley tilbake til Danmark og fikk stipend slik at han kunne dra på studiereise. Han døde i Roma hos Thorvaldsen.

## Noter


## Referanser


## Litteratur
* Geir Thomas Risåsen: *Eidsvollsbygningen : Carsten Anker og Grunnlovens hus*, Damm forlag 2005, ISBN 82-04-09489-2
Ferai

**Ferai** (gresk: Φεραί) var en gammel gresk by i sørøstlige Thessalia, en av de eldste i henhold til Strabon. Den grenset mot innsjøen Bolbeis. Den lå i det sørøstlige hjørnet av Pelasgiotis, vest for innsjøen Bolbeis, og 90 *stadia* (lengdeenhet) fra Pagasai som tjente som dens havn. Byen og innsjøen er nevnt i Homers skipsliste i andre sang av *[[Iliaden]]*: *«Dernest kom helter fra Ferai ved sjøen Bolbeis' bredder...»*

Byen Ferai kontrollerte den viktige havnen Pagasai, og dro nytte av eksport av korn og handel med andre varer. Med den økende velstand i byen ble det dannet i en middelklasse som gjorde politiske krav. Ved slutten av Peloponneskrigen var det opprettet et tyranniske styre som hadde i lengre tid innflytelse i Hellas og førte en meget ekspansiv og aggressiv politikk for å få hegemoni over hele Thessalia. Den sosiale strukturen i havnebyen Pagasai skilte seg fra de andre byene i Thessalia ved at den ikke var preget av jordbruk, men dominerte handelsmenn og sjøfolk. Byen hadde et akropolis og innenfor festningsvollene den storslåtte kilden *Hypereia* som selv den dag i dag har vann.

## Dagens by
Oldtidens Ferai tilsvarer dagens moderne greske by Velestino (gresk: Βελεστίνο) i Magnesia hvor det bor rundt 3 659 mennesker i henhold til folketelling av 2001. Rigas Feraios (1757–1798), gresk revolusjonær og forfatter fra opplysningstiden, ble født i Velestino.

## Mytologiske figurer
I mytologien var byen hjemmet til kong Admetos, og det var hans hustru Alkestis som Herakles dro til underverden Hades for redde. Her bodde også Diokles, sønn av Orsilokos, far til tvillingene Orsilokos og Kreton, og dessuten Antiklea, mor til Nikomakos og Gorgasos, helbredende helter i en helligdom i Ferai, som hun fikk med Makaon, I henhold til Homer var Makaon en lege og kommandant av 30 skip fra Thessalia i Trojakrigen. I Homers *[[Odysseen]]* tilbrakte Odyssevs, Telemakhos og Peisistratos (en yngre sønn av Nestor) en natt i deres hus mens de var på veg fra Pylos og til Sparta for å besøke kong Menelaos.

## Historiske figurer
I den faktiske historie var byen mer kjent for å være stedet for tyrannene Jason og dennes nevø Aleksander på 300-tallet f.Kr. som kontroll over store deler av Thessalia før de ble beseiret av bystaten Theben. Hærføreren Pelopidas fra Theben førte en langvarig krig mot Aleksander, inntil denne ble myrdet i 358 f.Kr. i henhold til Plutark, som har gitt en detaljert redegjørelse og et livaktige bilde av hans palass i Ferai. Også Jason fikk en voldelig død.

Filip II av Makedonia, far til Aleksander den store, tok en av sine mange hustruer i Nikesipolis fra Ferai. Hun ble mor til Thessalonike, gift med hærføreren Kassandros. Antiokos III den store fra hellenistiske Selevkideriket erobret Ferai i 191 f.Kr., men måtte snart overgi den til Romerriket.

## Referanser
Amfibieregementet

**Amfibieregementet** (**Amf&nbsp;1**) er et forband i Amfibiekåren, den svenske marinens amfibietropper. Forbandet er siden 2005 forlagt til Haninge garnison utenfor Västerhaninge i Haninge kommune i Södermanland.

Amf&nbsp;1 er det eneste regimentet i Amfibiekåren, etter at Amf&nbsp;4 ble avviklet i 2004.

Hovedoppgaven til Amf&nbsp;1 er å utdanne amfibiesoldater, sjømenn og offiserer i ulike tjenestekategorier (strid, teknikk, logistikk og ledelse) for å kunne operere nasjonalt og internasjonalt.

Pr. 2013 består forbandet av 324 offiserer; 419 underoffiserer, soldater og sjømenn; 497 reserveoffiserer og 25 sivilt ansatte.

Forbandet har deltatt i operasjoner i blant annet Kosovo, Adenbukten, Tsjad og Afghanistan.

Den største manøveravdelingen i Amf&nbsp;1 er 2. amfibiebataljon.

## Eksterne lenker
*
Frank Jensen

**Frank Jensen** eller **Frank Jenssen** kan vise til:

*Frank Jensen (dansk politiker), tidligere overborgermester i København.
*Frank Jensen (norsk politiker), tidligere ordfører i Overhalla.
*Frank Jensen (borgermester), dansk politiker
*Frank Jenssen, tidligere politiker for Høyre.
*Frank A. Jenssen, norsk forfatter.
*Frank Bakke-Jensen, tidligere stortingsrepresentant for Høyre.
Fritjoff Bergmann

**Fritjoff Bergmann** (egentig *Fridtjov*, født 28. mai 1873 på Hamar, død 10. mai 1953) var en norsk pressemann, redaktør og politiker (NKP/ AP). 

Han ble typograf i farens trykkeri, og arbeidet i flere år som maskinsetter. Da han senere begynte som journalist ble han tilknyttet Arbeiderpartiets sentrale avis i Bergen, *[[Arbeidet]]*. Ved den store splittelsen i Arbeiderpartiet i november 1923 fulgte både avisen og Bergmann det nye Norges Kommunistiske Parti.

I 1925 ble Bergmann redaktør for avisen, som da var en av NKPs viktigste. Han ble imidlertid nokså snart fjernet fra redaktørposten. Det skjedde etter en strid om den såkalte Labour-Party-ideen sentralt i partiet. Ideen gikk ut på å samle de tre daværende arbeiderpartiene i et felles parti, der hvert part fortsatt skulle ha en viss selvstendighet. I NKP ble ideen etter hvert oppsummert som «likvidatorisk», og det oppvask i partiet da det ble avdekket at sentrale NKP-folk hadde hatt underhånds møter om prosjektet bak partiledelsens rygg. Bergmann hadde vært blant dem som satte sin lit til Labour-Party-løsningen. 

Da AP og Norges Socialdemokratiske Arbeiderparti gikk sammen i 1927 brøt Bergmann med NKP og sluttet seg til Arbeiderpartiet. Han fikk jobb i deres partiavis  *[[Bergensavisen|Bergens Arbeiderblad]]*. Bergmann var også aktiv i lokalpolitikken i Bergen.

## Referanser
Klevekåpa

**Klevekåpa** er et fjell i Filchnerfjella i Dronning Maud Land. Klevekåpa ligger nordvest for fronten av Snuggerudbreen, og høyeste punkt måler 2910 moh. Med unntak av en klippevegg på sørøstsiden, **Klevegadden** (, 2755 moh.), er fjellet dekket av is og snø. 

Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble toppen navngitt.

## Se også
*Liste over fjell i Dronning Maud Land
*Klevetind
*Klevekampen

## Referanser
Jan Dahm

**Jan Øivind Dahm** (1921–2013) var grunnleggeren av Theta-gruppen, en norsk motstandsgruppe mot tyskerne under andre verdenskrig.

## Starten av «Theta-gruppen»
Dahm var i 1940 student ved Bergens Tekniske Skole og radioamatør. Han brukte sine kunnskaper til å sende meldinger på kortbølge. Det var ulovlig, men han ble ikke avslørt av myndighetene. I august 1940 ble han arrestert for spionasje, men frikjent av domstolen. Gabriel Lund, Konrad Rendedal og Odd Solum fikk dødsdom. Dahm måtte melde seg for Gestapo to ganger i uken for lange avhør. Selv om han hadde meldeplikt, og var under tysk oppsyn. 

Dahm og vennene hans fortsatte motstandsarbeidet, og han organiserte en gruppe som skulle bli forløperen til Theta-gruppen.

## «Tirpitz»
For å sende beskjeder til London, trengte Theta-gruppen et nettverk. Dette nettverket bestod av havnevesenet, fyrvesenet og tollvesenet som befant seg opp langs kysten. Også ulike direktører tok del i dette arbeidet. Dahm fikk meldinger om ulike skipsfartøy, og bestemte hvilke meldinger som var viktig nok til å kunne videresendes til London. 

Slagskipet «Tirpitz» var «Bismarck»s søsterskip. De allierte hadde ikke observert dette skipet siden januar 1942. Etter noen dager fikk Dahm beskjed om at «Tirpitz» var kommet til Trondheim, og at den lå beskyttet og kamuflert i Trondheimsfjorden. Grunnen til at de allierte var så opptatt av «Tirpitz» skyldtes at slagskipet utgjorde en trussel mot konvoiene til Sovjetunionen. Thetagruppen sendte mange ulike telegram angående «Tirpitz», der de ga detaljert beskrivelse av skipet.

## Reisen til England
I februar 1942 fikk Dahm ordre om å komme seg til London. Han reiste til London via Sverige. I siste del av oktober skulle egentlig Dahm reise tilbake med Bjarne og åpne senderen igjen, men han et telegram fra Wenche om at det hadde funnet sted en tysk razzia i Bryggen, der det deltok 300 tyske soldater, og kafeen var blitt oppdaget.

## Referanser


## Kilder
Ottosen, Kristian: *Theta Theta : et blad fra motstandskampens historie 1940-1945*, Oslo, Aschehoug, 1991. ISBN 8203166865 (ebok fra NB)
Friidrett under Paralympiske sommerleker 2012 – 5000 meter menn

**5000 meter for menn** ved Paralympiske sommerleker 2012 ble arrangert ved Olympiastadion i London fra 31. oktober til 7. september 2012. Det ble konkurrert i totalt tre ulike klasser. 

## Tidsskjema

## Resultater

### T11
Finaleresultater:





Kun finale ble avholdt. 


### T12
Finaleresultater:





Kun finale ble avholdt. 


### T54
Finaleresultater:




T54 er en av klassene for utøvere med ryggmargskade, som bruker rullestol. 

Det ble arrangert tre innledningsheat før finalen. Julien Casoli vant det første heatet, Marcel Hug det andre og David Weir det tredje. David Weir vant også finalen.


## Eksterne lenker
* London 2012 - friidrett menn (resultater)
Lemovier

**Lemoviere** var et gammelt germansk folkeslag som holdt til i Pommern og Rügen, tett opp til de utvandrete norske ryger/rugiere. De er første gang nevnt av Tacitus i hans opplisting av folkeslag i sitt Germania i 98 e. Kr. Øst for seg hadde de goterne, og som dem bar de korte sverd og runde skjold. Som rugierne var de en del av Oxhofte-kulturen. Debczyn-arkeologene forklarer etterfølgere av Glomma-bosettingen med flyktende Lemoviere. Her snakkes det om en stor båtreise, noe à la Berigs ferd over Østersjøen. Germanske soger beretter om et slag mellom kong Hetel av Glomma og Rugier-kongen Hagen ved Hiddensee, hvor Hagens datter Hilde bortføres av Hetel. Lemovierne har også blitt forvekslet med Jordanes' Turkilinger.

## Referanser
Attalos (hærfører)

**Attalos** (gresk: Άτταλος, født ca. 390 f.Kr., død 336 f.Kr.) var en hærfører og en viktig person ved hoffet til kong Filip II av Makedonia.

I 339 f.Kr. lot Attalos sin niese Kleopatra Eurydike bli gift med Filip II. Hun ble da hans syvende hustru. Våren 336 f.Kr. utpekte Filip II både Attalos og Parmenion som hærførere av den angrepsstyrke som hadde til hensikt å angripe Perserriket i Anatolia. Etter at Filip II hadde blitt myrdet og hans sønn Aleksander den store hadde blitt konge i oktober 336 f.Kr., ble etter sigende Kleopatra Eurydike og hennes to små barn myrdet.

I henhold til en kort redegjørelse av Aristoteles, senere utbrodert og forlenget av Kleitarkos og Diodorus Siculus, skal Attalos ha seksuelt angrepet en Pausanias fra Orestis som hevn for en besudlingen av en venn eller kanskje en slektning av Attalos som pussig nok også het Pausanias, noe som førte til at denne Pausanias døde. At Filip II senere ble myrdet av Pausanias fra Orestis ble forklart ved at han var opprørt over at Filip II ikke hadde straffet Attalos. Den antikke forklaringen er ikke overbevisende, og kan like gjerne være et røykteppe for andre som sto bak mordet på Filip II, eksempelvis hustruen Olympias og eventuelt hennes sønn Aleksander, som begge hadde fordeler av mordet.

På den tiden da Aleksander etterfulgte på Makedonias trone, var Attalos stasjonert sammen med Parmenion og den makedonske hæren i Anatolia. I kjølvannet av Filip IIs død er det hevdet av fiendtlige kilder at Demosthenes fra Athen skrev et brev til Attalos hvor det ble lovt athensk støtte hvis han og Parmenion gikk til krig mot Aleksander. Attalos overbrakte Demosthenes’ brev til Aleksander og erklærte sin lojalitet til kongen, men Aleksander skal uansett ha fått Attalos drept grunnet tidligere fornærmelser. Kanskje selv uten gammelt nag kan det være at Aleksander følte at Attalos var altfor ambisiøs til å kunne leve, og han hadde dessuten gode grunner til å søke hevn for drapene på Kleopatra Eurydike og hennes to barn som antagelig også Aleksander sto bak eller hadde akseptert. Det påståtte forræderiet med Athen er opplagt makedonsk propaganda for å rettferdiggjøre Aleksanders handling.

## I fiksjonen
I den amerikanske filmen *Alexander the Great* fra 1956 med Richard Burton i rollen som Aleksander den store, ble Attalos framstilt av Stanley Baker. I Oliver Stones film *[[Alexander (film)|Alexander]]* fra 2004 med Colin Farrell som Aleksander, ble Attalos framstilt av Nick Dunning.

## Eksterne lenker
* Lendering, Jona: «Attalus» , *Livius.org*
Thetamuseet

**Thetamuseet** er et museum som befinner seg på Bryggen i Bergen. Det er et museum på ett rom; et rom som var brukt av den norske motstandsbevegelsen Theta-gruppen for å sende radiobeskjeder til England under andre verdenskrig. Rommet ble åpnet for publikum i 1982. Det er trolig Norges minste museum.

## Bakgrunn
Rommet befant seg i en av gårdene på Bryggen, godt gjemt for tyske øyne. Ungdommene som utgjorde Theta-gruppen brukte sine ingeniørutdanninger til å lage et spesielt elektrisk låssystem for å holde døren til oppholdsrommet sitt skjult. De fleste dørene på Brygge-gårdene var blitt tildekket og stengt på den tiden, og det gjorde det vanskelig for tyskerne å finne skjulte rom.

## Tyskerrazzia
17. oktober 1942 utførte tyskerne en razzia på Bryggen, og rommet ble ved en tilfeldighet oppdaget. En råtten gulvplanke i etasjen over rommet kollapset da en tysker trakket på den, og tyskerne oppdaget det godt skjulte rommet. Ingen av medlemmene i Theta-gruppen ble tatt. Theta-medlemmene hadde forberedt en stor ladning med TNT i fall rommet skulle bli oppdaget og finkjemmet. TNT-et var plassert i et skap med en utløser på døren. Heldigvis gikk ikke denne ladningen av. Om den hadde gjort det, sies det at hele Bryggen hadde eksplodert. 

Rommet ble skadet etter tyskerrazziaen på Bryggen. Alle gjenstander i rommet ble fjernet av tyskerne. Til dagens museum er det blitt samlet inn gjenstander som er tilnærmet lik møblementet fra krigstiden. Donorer fra hele landet har kommet med gjenstander fra krigen for å stille dem ut i rommet. Eneste originalgjenstand i rommet er et salongbord, som ble funnet på et tysk kontor etter at okkupasjonstiden var over.

## Omvisning i museet
Museet er til for å gi en følelse av hvordan de som kjempet i skjul mot tyskerne hadde det. Du vil her få god informasjon om hvordan radiosendingene foregikk under krigen, og det blir fortalt om resultatene til radiosendingene. Blant annet stammer radiosendingen som gjorde at britene kunne senke «Tirpitz», fra Theta-gruppen.

## Referanser


## Eksterne lenker
* Prosjektbryggen.no – Thetamuseet
Hemverk

Et **hemverk**, (fra tysk), **escapement** (fra engelsk) eller **gang** er den delen av et mekanisk urverk som regulerer energitilførselen til den svingende delen av uret. Hemverket tilfører pendel eller uro en energipuls som kompenserer for friksjonen som ellers vil bremse pendel eller uro til uret stopper. 

Det er hemverket som lager den tikkende lyden i et urverk.  Det kommer av to haker som vekselvis låses og åpnes av urverket første tannhjul.  Kraften kommer fra et lodd eller en opptrukket fjær.

Hemverket gjorde det mulig fra 1200-tallet å lage mekaniske urverk for å overta for de tidligere vannurene.
Star Trek Into Darkness

***Star Trek*** er en amerikansk sci-fi-film fra 2013. Filmen er regissert av J.J. Abrams, skrevet av Alex Kurtzman, Damon Lindelof og Roberto Orci, og har Chris Pine, Zachary Quinto og Benedict Cumberbatch i noen av hovedrollene.

## Om filmen
Filmen er en oppfølger til *[[Star Trek (film)|Star Trek]]* (2009), og hadde norsk premiere 10. mai 2013.

## Handling
*Enterprises*-mannskapet er tilbake på jorden, der de finner ut at en tilsynelatende ustoppelig kraft har angrepet Stjerneflåten og alt den står for. Kaptein Kirk (Chris Pine) må lede mannskapet sitt i jakten på den ansvarlige for å stoppe masseødeleggelse, og de blir en del av et sjakkspill på liv og død. På veien blir kjærlighet testet, vennskap ødelagt og offer blir gjort for den eneste familien Kirk har igjen; mannskapet sitt.

## Rolleliste
* Chris Pine som James T. Kirk
* Zachary Quinto som Spock
* Benedict Cumberbatch som Khan
* Karl Urban som Bones
* Zoe Saldana som Nyota Uhura
* Anton Yelchin som Pavel Chekov
* Alice Eve som Dr. Carol Marcus
* John Cho som Hikaru Sulu
* Simon Pegg som Scotty
* Bruce Greenwood som Christopher Pike
* Noel Clarke som Thomas Harewood
* Peter Weller som Admiral Marcus
* Joseph Gatt
* Nazneen Contractor
* Nolan North
* Heather Langenkamp

## Trivia
* Hayley Atwell og Teresa Palmer gjorde begge en audition for rollen som Alice Eve til slutt fikk.
* Benicio Del Toro var i diskusjoner om å spille antagonistrollen i denne filmen, men trakk seg grunnet økonomiske uenigheter. Demián Bichir, Édgar Ramirez og Jordi Mollà ble deretter vurdert for rollen.
* Benedict Cumberbatch ble castet i denne filmen etter at Steven Spielberg, som regisserte Cumberbatch i *[[War Horse]]* (2011), anbefalte ham for regissør J.J. Abrams. Spielberg og Abrams jobbet sammen som medprodusenter for *[[Super 8]]* (2011).

## Eksterne lenker
* 
*
Nhu Diep

**Nhu Diep** (født 27. januar 1978)  er en vietnamesisk-norsk billedkunstner, illustratør, grafisk designer og forfatter. 

Nhu Diep er fra Vietnam og utdannet innen visuell kommunikasjon og illustrasjon. Hun debuterte som bildebokforfatter med småbarnsbøkene om *Lille Ting* i 2010. Hun har i tillegg skrevet poesi for barn og kortprosa for voksne. I 2023 utkom *Ild, tenner, vann, tunge*, som handler om forfatterens egen familiehistorie. Nhu Diep har dessuten vært redaktør for familiemagasinet Barn i Byen, samt vært skribent for ulike aviser og magasiner. Hun har også bidratt med utsmykninger til Litteraturhuset i Bergen, som åpnet 2013. Hun har undervist ved Høyskolen Kristiania.

I 2023 ga hun ut sin første voksenroman, som NRKs anmelder kalte «Ein modig og god debutroman». Boken bygger på forfatterens egen livshistorie; hun kom til Norge som spedbarn, sammen med sin familie som var båtflyktninger fra Vietnam.

Nhu Diep bor i Bergen.

## Bibliografi
* 2011: *Lille Ting*
* 2013: *Bronto Biff*
* 2015: *Nådeløs bildebok for barn*
* 2015: *Lille Ting spiser ABC* – utgitt  i Leseløve-serien
* 2016: *Magikeren* (barnepoesibok)
* 2016: *Forevig siden* (kortprosa)
* 2023: *Ild, tenner, vann, tunge*, Cappelen Damm (roman)

## Referanser


## Eksterne lenker

* Egen nettside
* Norsk barnebokinstitutts illustratørpresentasjon av Nhu Diep
Grim Berge

**Grim Berge** (født 13. mars 1922, død 3. august 2005) var forskningssjef ved Havforskningsinstituttet fra 1974 til 1989. 

Han var cand.real. fra Universitetet i Oslo i 1952 og begynte som forskningsassistent i 1953. Fra 1965 til 1966 var han assisterende professor ved University of Washington. Han var formann i Advisory Committee on Marin Pollution i Det internasjonale råd for havforskning. Han var også medlem av Oljevernrådet.

Noen av forskningsprosjektene til Grim Berge fikk internasjonale konsekvenser. Han forsket på radioaktivitet i plankton som følge av Sovjetunionens prøvesprengninger over Barentshavet på 1950-tallet. Forskningsseriene herfra var sterkt medvirkende til at atommaktene inngikk Den delvise prøvestansavtalen. Rapporter om fiskere som fikk kjemikalietønner i trålene og meldinger om store mengder død fisk førte til et samarbeid med journalister, blant andre Lars Sigurd Sunnanå, og dokumenterte dumping av kjemikalier i havet. Dette førte til Oslo-konvensjonen i 1972, den første internasjonale avtale som forbød dumping av kjemikalier fra skip. 

## Kilder
* Hvem Hva Hvor 1978 side 92
* Tidligere forskningssjef Grim Berge er død  Artikkel hos imr.no
Bombilla

**Bombilla** er et hult rør, vanligvis av metall, med små hull ved den ene enden som fungerer som filter. Den benyttes tradisjonelt i Syd-Amerika til å drikke mate. Tradisjonelle bombillas er laget av alpakkasølv, en legering av kobber og nikkel. Ellers brukes gjerne rustfritt stål.

Variasjoner av bombilla i bambus eller tre forekommer i mindre utstrekning.
Arild Berggren

**Arild Oskar Berggren** (1921–2003)  var en norsk sanger som i 1977 ble direktør for Konserthuset i Oslo. Han var utdannet ved Musikkonservatoriet i Oslo og debuterte som sanger i 1945. Samme år ble han knyttet til NRK. Fra 1949 var han programsekretær og fra 1962 kontorsjef i NRK Fjernsynet. 

Berggren har spilt inn plater med Alf Prøysens sanger, han har også gitt ut flere plater med Sølvguttene.

## Referanser


## Kilder
* Hvem Hva Hvor 1978 side 92
Ingrid Skjøtskift

**Ingrid Skjøtskift** (født 12. april 1964 i Oppdal i Sør-Trøndelag) er en norsk politiker (H) og tidligere journalist. Hun er kommunalråd og leder i Høyres bystyregruppe i Trondheim, og var Høyres ordførerkandidat i Trondheim ved valget i 2019.

Hun er datter av gårdbruker og malermester Egil Skjøtskift og husmor Marit Skjøtskift (født Asphaug). Hun vokste opp på Lien i Oppdal som yngst av fire søsken. Moren satt i Oppdal kommunestyre og formannskap; hun og daværende ordfører Per Asphaug var firmenninger på farssiden. De representerte begge Høyre.

Hun gikk idrettslinjen ved Oppdal videregående skole og landbrukslinjen ved Skjetlein videregående skole. Hun flyttet til Trondheim som student. Hun er cand.mag. med historie og statsvitenskap fra Universitetet i Trondheim fra 1994, og har tatt kurs i avansert engelsk ved University of Cambridge og journalistikk ved Høgskolen i Oslo.

Hun har vært leder i Sør-Trøndelag Unge Høyre, medlem av Unge Høyres sentralstyre 1988–1990 og ansatt i diverse kampanje- og prosjektstillinger i Sør-Trøndelag Høyre. Hun var innvalgt i Sør-Trøndelag fylkesting 1995–1998.

I 1995 ble hun ansatt som journalist i *[[Adresseavisen]]* i Trondheim, hvor hun blant annet var politisk redaktør 2004–2008. Hun var Europa-korrespondent i Brussel for *Adresseavisen*, *[[Bergens Tidende]]* og *[[Stavanger Aftenblad]]* 2008–2011, deretter politisk kommentator i *Adresseavisen* i Trondheim 2012–2013. Hun hadde permisjon for å være stedlig representant for Norges Røde Kors i Afghanistan 2011–2012.

I 2013 ble hun politisk rådgiver for utenriksminister Børge Brende, og fratrådte i 2015 for å bli kommunalråd i Trondheim kommune.

## Referanser


## Eksterne lenker
*
The Wolverine

***The Wolverine*** er en amerikansk actionfilm fra 2013. Filmen er regissert av James Mangold, skrevet av Mark Bomback og Scott Frank, og har Hugh Jackman i hovedrollen som Logan/Wolverine.

## Om filmen
Filmen tar plass etter *[[X-Men: The Last Stand]]* (2006). Den hadde premiere på norske kinoer 26. juli 2013.

## Handling
Etter hendelsene i *[[X-Men: The Last Stand]]*, reiser Logan (Hugh Jackman) til Japan, hvor han møter igjen en mystisk figur fra fortiden, og Logan oppdager at han aldri vil bli den samme igjen om han overlever denne kampen. Han blir presset ikke bare fysisk og psykisk, men han føler seg også for første gang sårbar. Logan sliter med traumer fra fortiden som han desperat prøver å flykte fra, møter på et dødelig samuraisverd, og faller for Mariko, en japansk kvinne han ender opp med å beskytte fra både kjente og ukjente fiender grunnet arvegodset hun får etter bestefaren.

## Rolleliste
* Hugh Jackman som Logan
* Tao Okamoto som Mariko
* Rila Fukushima som Yukio
* Hiroyuki Sanada som Shingen
* Svetlana Khodchenkova som Viper
* Brian Tee som Noburo
* Hal Yamanouchi som Yashida
* Will Yun Lee som Harada
* Ken Yamamura som unge Yashida
* Famke Janssen som Jean Grey
* Patrick Stewart som Charles Xavier (ukredittert cameo)
* Ian McKellen som Magneto (ukredittert cameo)

## Annet
* Jessica Biel ble tilbudt rollen som Viper, men partene kom aldri til en enighet. Amanda Seyfried ble også vurdert for rollen.
* Jessica Henwick og Katie Leung ble vurdert for rollen som Yukio.
* Guillermo del Toro var interessert i å regissere filmen, i og med at han er interessert i Wolverines japanske eventyr i tegneseriene. Men etter møter med James Gianopulos og Hugh Jackman, bestemte han seg for at han ikke ville bruke 2-3 år av livet sitt på å lage filmen. Jose Padilha, Doug Liman, Antoine Fuqua, Mark Romanek, Justin Lin, Gavin O'Connor og Gary Shore var også hete kandidater for regissørstolen før James Mangold ble valgt.

## Eksterne lenker
* 
*
Ketriporis

**Ketriporis** (gresk: Κετριπορις, navnet er avledet lydmessig fra trakisk) var en konge av et odrysisk kongerike i Trakia fra ca 352 f.Kr. da han etterfulgte sin far Berisades (som han kanskje var samhersker med). Sammen med sin far hadde gått inn i en allianse med Athen og illyrere mot Filip II av Makedonia i 358 f.Kr. Som konge kontrollerte Ketriporis kun en del av riket, de gjenværende delene var i besittelse av hans slektninger og rivaler Amadokos II og Kersobleptes. Den andelen som var under hans herredømme omfattet kystområdene, inkludert innsjøen Prasias og innlandsregion til Amfipolis, og sølvgruvene ved Akhladhokhori.

Etter at hans far døde i 352 f.Kr. var Ketriporis i konflikt med Kersobleptes som erklærte krig. På samme tid ble han værende i sammenslutningen mot Filip II, men den makedonske kongen beseiret alliansen i 353 f.Kr. Ketriporis selv synes å ha blitt underkastet av Filip II tidlig i 347 f.Kr., omtrent på samme tid da sølvgruvene også havnet under makedonsk kontroll. Senere det samme året fikk Kersobleptes og Amadokos samme skjebne etter å ha bedt Filip II om å avgjøre en strid mellom dem. De ble tvunget til å akseptere hans overherredømme og avgjørelse da han kom med en overlegen hær.

## Referanser


## Litteratur
* Hammond, N. G. L. (1994): «Philip's Actions in 347 and Early 346 B.C.» i: *Classical Quarterly*, v. 44, s. 367–374.
* Smith, William (1867): «Berisades» i: *Dictionary of Greek and Roman Biography and Mythology*, Boston
Petter Solberg Rallycross (RX) Team

**Petter Solberg World Rallycross Team (PSRX)** er rallycrossfører og rallyverdensmester Petter Solbergs lag i satsingen på å vinne VM i rallycross 2014. Teamet ble opprettet senhøsten 2013 og ledes og drives av Petter Solberg og kona Pernilla Solberg. Det har base i svenske Torsby. Alexander Hvaal er teamets annen fører i 2014.

Teamet brukte store deler av mars på å bygge Solbergs Citroën DS3 RX Supercar rallycrossbil.

## Teamet
Eier/fører: Petter Solberg

Fører: Alexander Hvaal

Teamsjef: Pernilla Solberg

Sjefmekaniker: Ole Johan Rustad

Mekaniker: John Cudmore

Mekaniker: Marcus Lindblad

## Eksterne lenker
*
Romano Battisti

**Romano Battisti** (født 21. august 1986) er en italiensk roer som spesialiserer seg i dobbeltsculler. Han representerte landet sitt under Sommer-OL 2012 i London, der han tok sølv i dobbeltsculler.

## Referanser


## Eksterne lenker
*
The Amazing Spider-Man 2

***The Amazing Spider-Man 2*** er en amerikansk superheltfilm fra 2014.

## Om filmen
Filmen er en oppfølger til *[[The Amazing Spider-Man (2012)|The Amazing Spider-Man]]*. Regissør er igjen Marc Webb, og Andrew Garfield returnerer i hovedrollen som Peter Parker/Spider-Man. Emma Stone, Sally Field og Martin Sheen vil også komme tilbake til sine roller, mens Shailene Woodley, Jamie Foxx, Dane DeHaan, Chris Cooper og Paul Giamatti er blant skuespillerne som spiller viktige roller som ikke var med i den første filmen. Den hadde premiere i mai 2014.

## Handling
Peter Parker (Andrew Garfield) sliter med å balansere pliktene som superhelten Spider-Man og som kjæreste til Gwen Stacy (Emma Stone). Han husker Gwens fars siste ord før han døde, om å ikke inkludere henne i livet sitt og dermed sette henne i fare, men han klarer ikke å høre på dem. Snart skal han også gå ut av high school, noe Peter mener ikke kan komme fort nok. Men så kommer en gammel venn, Harry Osborn (Dane DeHaan), samt den nye skurken Electro (Jamie Foxx) inn i livet hans, og ting kompliseres nok en gang for Peter.

## Rolleliste

* Andrew Garfield som Peter Parker / Spider-Man
* Emma Stone som Gwen Stacy
* Jamie Foxx som Max Dillon / Electro
* Dane DeHaan som Harry Osborn
* Campbell Scott som Richard Parker
* Embeth Davidtz som Mary Parker
* Colm Feore som Donald Menken
* Paul Giamatti som Aleksei Sytsevich / The Rhino
* Sally Field som Aunt May
* Felicity Jones som Felicia Hardy
* B.J. Novak som Alistair Smythe
* Sarah Gadon som Oscorp AI
* Denis Leary som Captain George Stacy
* Marton Csokas som Dr. Kafka
* Chris Zylka som Flash Thompson
* Frank Deal som Agent Berkley
* Kari Coleman som Helen Stacy
* Max Charles som Young Peter Parker
* Stan Lee som Graduation Guest
* Chris Cooper som Norman Osborn (ukredittert)
* Martin Sheen som Uncle Ben (ukredittert)

## Priser og nominasjoner

**[[Teen Choice Awards]]**
* *Nominert* - beste sciencefiction- eller fantasyfilm (*The Amazing Spider-Man 2*)
* *Nominert* - beste mannlige skuespiller i en sciencefiction- eller fantasyfilm (Andrew Garfield)
* *Nominert* - beste kvinnelige skuespiller i en sciencefiction- eller fantasyfilm (Emma Stone)
* *Nominert* - beste skurk (Jamie Foxx)
* *Nominert* - beste kyss (Garfield og Stone)

**[[People's Choice Awards]]**
* *Avventer* - beste actionfilm (*The Amazing Spider-Man 2*)
* *Avventer* - beste skuespillerinne i en spillefilm (Stone)
* *Avventer* - beste skuespillerinne i en dramafilm (Stone)
* *Avventer* - beste filmduo (Garfield og Stone)

## Referanser


## Eksterne lenker
* 
*
X-Men: Days of Future Past

***X-Men: Days of Future Past*** er en amerikansk superheltfilm fra 2014. Filmen er regissert av Bryan Singer, som tar over etter Matthew Vaughn, som regisserte forgjengeren *[[X-Men: First Class]]* (2011). Vaughn har imidlertid blitt igjen som manusforfatter, sammen med Simon Kinberg. Singer har tidligere regissert de to første *X-Men*-filmene, *[[X-Men (film)|X-Men]]* (2000) og *[[X2]]* (2003).

Grunnet at de «unge» X-Men reiser tilbake i tid, har filmen samlet et stjernelag av skuespillere, med skuespillere både fra den nye og den gamle generasjonen på plass. James McAvoy, Michael Fassbender, Patrick Stewart, Ian McKellen, Hugh Jackman, Jennifer Lawrence, Halle Berry og Elliot Page er bare noen store navn som befinner seg på rollelisten.

## Handling
Vi følger X-Men-laget der vi slapp i *[[X-Men: First Class]]*. Nå må de reise i tid for å stoppe en hendelse som vil påvirke menneskeheten såvel som mutanter over hele verden. Noen av de unge X-Men-medlemmene møter dermed også sine fremtidige selv.

## Rolleliste
* James McAvoy som unge Charles Xavier
* Patrick Stewart som gamle Charles Xavier
* Michael Fassbender som unge Erik Lehnsherr / Magneto
* Ian McKellen som gamle Erik Lehnsherr / Magneto
* Jennifer Lawrence som Raven / Mystique
* Nicholas Hoult som Hank McCoy / Beast
* Hugh Jackman som Logan / Wolverine
* Halle Berry som Oro Munroe / Storm
* Elliot Page som Kitty Pryde / Shadowcat
* Lucas Till som Alex Summers / Havok
* Anna Paquin som Marie / Rogue
* Shawn Ashmore som Bobby Drake / Iceman
* Daniel Cudmore som Peter Rasputin / Colossus
* Peter Dinklage som Bolivar Trask
* Omar Sy som Lucas Bishop
* Booboo Stewart som James Proudstar / Warpath
* Fan Bingbing som Clarice Ferguson / Blink
* Adan Canto som Robert DaCosta / Sunspot
* Evan Peters som Pietro Maximoff / Quicksilver
* Josh Helman som William Stryker

## Trivia
* Matthew Vaughn skulle egentlig ha kommet tilbake som regissør, men valgte til slutt å avslå den muligheten. Bryan Singer, som regisserte de to første X-Men-filmene, erstattet ham.

## Eksterne lenker
* 
*
Europamesterskapet i rallycross

**Europamesterskapet i [[rallycross]]** er en årlig motorsportserie avviklet siden 1973, i begynnelsen som Embassy/ERA European Rallycross Championship. Serien er bestående av flere EM-runder i regi av Det internasjonale bilsportforbundet (FIA). Fra 2013 går serien under navnet Rallycross RX og består av ni runder, der europamestrene i klassene SuperCars, Super1600 og TouringCars skal kåres.

Fra 2014 er det meningen at europamesterskapet i rallycross skal oppgraderes til verdensmesterskap.

## 2013

Tidligere verdensmester i rally, Petter Solberg, er EMs store profil. Nordmannen debuterer i klassen SuperCars med en Citroën DS3, som er bygget av Petter Solberg Rallycross (RX) Team. Regjerende europamester i SuperCars er russeren Timur Timerzjanov.

### Deltagere, SuperCars 2013

* Andy Scott 
* Stig-Olov Walfridson 
* Ronny Scheveneels 
* Petter Solberg 
* Knut Ove Børseth 
* Michaël De Keersmaecker 
* Peter Hedström 
* Davy Jeanney 
* Timur Timerzjanov 
* Liam Doran 
* Andreas Bakkerud 
* Mats Lysen
* Timmy Hansen
* Alexander Hvaal
* Anton Marklund

### EM-rundene 2013

## Vinnere

## Kilder
*Rallycrosssrx.com 
*Pettersolberg.com
*FIA.org
*imgworld.com
Rasmus Quist Hansen

**Rasmus Quist Hansen** (født 1980) er en dansk tidligere konkurranseroer som spesialiserte seg i dobbeltsculler. Han representerte landet sitt under Sommer-OL 2012 i London, der han tok gull i dobbeltsculler lettvekt.

## Referanser


## Eksterne lenker
*
Jacob Barsøe

**Jacob Barsøe** (født 21. september 1988 i Vejle) er en dansk roer som spesialiserer seg i firerbåt. Han representerte landet sitt under Sommer-OL 2012 i London, der han tok bronse i firer lettvekt.

## Referanser


## Eksterne lenker
*
Richard Chambers

**Richard Chambers** (født 10. juni 1985) er en britisk roer som spesialiserer seg i firer. Han representerte landet sitt under Sommer-OL 2012 i London, der han tok sølv i firer lettvekt.

Han er bror til roeren Peter Chambers, som også deltok under Sommer-OL 2012.

## Referanser


## Eksterne lenker
*
Håndballens venner

**Håndballens venner** (stiftet 15. oktober 1988 i Oslo) er supporterklubben til Norges landslag i håndball for kvinner og menn.

Det første styret ble ledet av Yngvar Numme, valgt ved stiftelsedato, han ble også gjenvalgt som leder på det første ordinære årsmøte i november 1989.

## Eksterne lenker
*
Kangar

**Kangar** er hovedstad i delstaten Perlis i Malaysia. Den er sete for delstatens politiske institusjoner og administrasjon. Rajaen av Perlis holder til i nabobyen Arau. Kangar hadde  innbyggere i 2000.

Navnet på byen kommer av rovfuglen *kangkok* (*Nisaetus cirrhatus*).

## Referanser


## Eksterne lenker
*
Karl Schulze

**Karl Schulze** (født 5. mars 1988) er en tysk roer som spesialiserer seg i firerbåt. Han representerte landet sitt under Sommer-OL 2012 i London, der han tok gull i dobbeltfirer.

Han tok gull under Sommer-OL 2016.

Under Sommer-OL 2020 i Tokyo som ble arrangert i 2021, ble han nummer 8 i dobbeltfirer.

## Referanser


## Eksterne lenker
*
Leif G. Orvan

**Leif Gunnar Orvan** (født 1900, død 1956) var en norsk komponist.

Orvan er en lite kjent norsk komponist, som er mest kjent for sine to verker *Jegermarsj IR 18* og *Variasjoner over et Renessansetema*, begge skrevet for musikkorps.

## Referanser
Charlottenburg rådhus

**Charlottenburg rådhus** (tysk: *Rathaus Charlottenburg*) finnes i Otto-Suhr-Allee i Berlins bydel Charlottenburg-Wilmersdorf. Rådhuset ble påbegynt 1899 og fullført i 1905 til 200-års jubileet for den daværende storbyen Charlottenburg. Bygningen ligger like ved Richard-Wagner-Platz.

## Referanser


## Eksterne lenker
* 
* Oppføring på Berlins liste over kulturminner
Phelan Hill

**Phelan Hill** (født 21. juli 1979) er en britisk roer som spesialiserer seg i åtterbåt. Han representerte landet sitt under Sommer-OL 2012 i London, der han tok bronse i åtter.

Han tok gull under Sommer-OL 2016.

I 2016 ble Hill utnevnt til medlem av Order of the British Empire.

## Referanser


## Eksterne lenker
*
Greg Searle

**Gregory Mark Pascoe Searle** (født 20. mars 1972) er en britisk roer som spesialiserer seg i åtterbåt. Han representerte landet sitt i Sommer-OL 2012 i London, der han tok bronse i åtter. 
Han har også et gull fra Sommer-OL 1992 i dobbeltsculler.

## Referanser


## Eksterne lenker
*
Operasjon Fenkil

**Operasjon Fenkil** eller **Slaget om Massawa** var en væpnet kamp om den eritreisk havnbyen Massawa. Det startet 8. februar 1990 da Det eritreiske folks frigjøringsfront kom med et overraskelsesangrep mot byen og Etiopias hær. De eritreisk opprørerne angrep fra land og sjø. Slaget varte i tre dager inntil eritreerne vant og frigjorde byen og områdene rundt. Som følge av angrepet fra de eritreiske opprørerne svarte Etiopia tilbake med å bombe byen i seks dager på rad. Det var de sivile som stort sett ble rammet, ettersom opprørerne hadde fulgt de etiopiske soldatene innover i landet mot Ghinda.
Arjuna

**Arjuna** (devanagari: अर्जुन; IPA: [ɐrˈɟunɐ]; betyr *hvit* eller *sølv,* jf. *argentum* på latin) blir sammen med Krishna regnet for å være helten i det hinduistiske eposet *[[Mahabharata]]*, mens han også er lytteren i den hinduistiske skriften *[[Bhagavad Gita]]*, som er en filosofisk samtale mellom ham og Krishna. Arjuna er den tredje av pandavaene – Pandus sønner – og han regnes som en uovertruffen kriger og den beste bueskytteren av mange viktige personer i *Mahabharata*, slik som Bhishma, Drona, Krishna, Vidura, Sage Naradha og Dhiritharashtra, og han spilte en viktig rolle i å beseire kauravaene i kurushetrakrigen. Han er den enset ubeseirede helten i *Mahabharata*. Arjuna er en av avatarene til Nara, som sammen med Narayanas avatar Krishna etablerte *[[dharma]]* i dvapara yuga.
Hopprenn i Skuibakken

Dette er en oversikt over **hopprenn i [[Skuibakken]]** i Bærum. Oversikten omfatter Skuirennet, den norske hoppuka, NM og verdenscupen.

## Resultater
### Skuirennet

### Verdenscupen

### NM

## Kilder
*Skuibakkens venner: vinnere gjenomtidene (sic) (besøkt 19. mars 2013)
*Skisprungschanzen-Archiv: All time results (15. april 2012)
*FIS: Resultater (besøkt 19. mars 2013)
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6 (s. 334-338)
Adi Shankara

**Ādi Śaṅkarā** (devanagari: आदिशङ्कराचार्यः; malayalam: ശങ്കരാചാര്യർ;født som Śaṅkarā i 788 i Kalady, Chera-dynastiet i dagens Kerala, død 820 AD i Kedarnath, Palariket i dagens Uttarakhand), også kjent som **Ādi Śaṅkarācāri**, **Śaṅkara Bhagavatpādācārya** og **Ādi Śaṅkarācārya**, var en indisk filosof fra Kalady i det som i dag er Ernakulam i Kerala som konsoliderte doktrinen om *[[Advaita vedanta|advaita vedānta]]*.

Hans arbeid på sanskrit etablerte doktrinen om *advaita*, forenelsen av ''ātman'' og *[[nirguna brahman]]* uten egenskaper. I sitt arbeid gjør han rede for ideer fra Upanishadene, og han skrev også rikholdige kommentarer til den vediske kanon (Brahma Sutra, de viktigste av Upanishadaene og Bhagavad Gita) for å styrke sin tese. 

I hans arbeid er hovedmotstanderen mīmāṃsā-skolen, selv om han også argumenterte imot andre skoler, slik som sāṃkhya og enkelte buddhistiske skoler. 

Śaṅkarā reiste rundt omkring på det indiske subkontinent for å fremme sin filosofi gjennom diskurs og debatter med andre tenkere. Han støttet opp om viktigheten av  et monastisk liv slik det var godkjent i Upanishadene og Brahma Sutra på en tid da mīmāṃsā-skolen hadde etablert en streng ritualisme og hadde latterliggjort det monastiske livet. Han skal ha grunnlagt fire *matha*er («klostre»), som hjalp den historiske utviklingen til og gjenopplivelsen og spredningen av *advaita vedānta*, og han er derfor kjent som den som gjenopplive denne. Man tror også Ādi Śaṅkarā var den som organiserte den monastiske ordren daśanāmi saṃpradāya og grunnla tilbedelsestradisjonen ṣaṇmata

## Noter


## Referanser


## Eksterne lenker
*
Maximilian Reinelt

**Maximilian Reinelt** (født 24. august 1988 i Ulm, død 9. februar 2019 i St. Moritz) var en tysk roer som spesialiserte seg i åtterbåt. Han representerte landet sitt under Sommer-OL 2012 i London, der han tok gull i åtter.
 
Reinelt døde under en skitur nær St. Moritz i Sveits søndag 9. februar 2019.

## Referanser


## Eksterne lenker
*
Beahcegealháldi

**Beahcegealháldi** er et fjell øst for Reisadalen i Troms. Fjellet ligger på grensen mellom Kvænangen og Nordreisa kommuner og er med 1&nbsp;324 meter den høyeste toppen i Kvænangen kommune.

## Fotnoter



## Referanser




## Eksterne lenker
* Beahcegealháldi, Kugos toppturer i Troms
Miroslava Knapková

**Miroslava Knapková** (født 19. september 1980) er en tsjekkisk roer som spesialiserer seg i singelsculler. Hun representerte landet sitt under Sommer-OL 2012 i London, der hun tok gull i singelsculler.

## Referanser


## Eksterne lenker
*
Fie Udby Erichsen

**Fie Udby Erichsen** (født 23. april 1985) er en dansk roer som spesialiserer seg i singelsculler. Hun representerte landet sitt i Sommer-OL 2012 i London, der hun tok sølv i singelsculler.

Under Sommer-OL 2020 i Tokyo som ble arrangert i 2021, ble hun nummer 8 i toer uten styrmann.

## Referanser

## Eksterne lenker
*
Göteborgskravallerna

**Göteborgskravallerna** er en samlebetegnelse på en serie oppløp i forbindelse med demonstrasjoner i Göteborg sentrum 14.–16. juni 2001 på grunn av EU-toppmøtet i Gøteborg og USAs president George W. Bush' besøk. Sammenstøtene til demonstranter og aktivister med politiet var de mest omfattende i Sverige på flere tiår. Tilsammen ble 53 politifolk og 90 demonstranter skadet og det var omfattende materielle skader. Det allmennheten husker er stenkasting, brann, maskerte anarkister, opprørsutstyrte politi og skuddløsning.  Massemediene sin massive nyhetsovervåkning overskygget både EU-toppmøtet, de alternative foredragene og de tre store fredelige demonstrasjonene som samlet ca. 50 000 personer. 

I de aktuelle dagene pågrep politiet 530 personer (hvorav 459 i forbindelse med aksjonen på Hvitfeldtska gymnasiet. 385 personer ble tatt hånd om av politiet.  Ca 2 500 politifolk deltok i aksjonene mot demonstrantene. I de etterfølgende rettssakene ble et 80-talls demonstranter tiltalt og flertallet ble dømt for «våldsamt upplopp». 170 politifolk ble anmeldt av demonstrantene. 5 polititjenestemenn ble tiltalt, men ingen ble dømt. Politisjefen ble tiltalt for frihetsberøvelse i forbindelse med en aksjon på Hvitfeldtska gymnasiet, men ble frikjent i retten. 

## Referanser
Government Digital Service

**Government Digital Service** (**GDS**) er en avdeling i det britiske Kabinettkontoret med ansvar for å fornye offentlige tjenester i en digital verden.

GDS ble opprettet i april 2011 for å implementere regjeringens strategi *Digital by Default* («digitalt førstevalg») som ble utviklet i 2010 etter en rapport av Martha Lane Fox. Avdelingen ledes av regjeringens «digitale direktør», Mike Bracken, under politisk ledelse av Francis Maude, minister ved Kabinettkontoret, og Danny Alexander, minister ved Finansdepartementet. GDS har sitt hovedkontor i Holborn i London.

## Eksterne lenker
*
Martin Sauer

**Martin Sauer** (født 17. desember 1982) er en tysk roer som spesialiserer seg i åtterbåt. Han representerte landet sitt under Sommer-OL 2012 i London, der han tok gull i åtter.

Under Sommer-OL 2020 i Tokyo som ble arrangert i 2021, tok han sølv i åtter.

## Referanser


## Eksterne lenker
*
Laur. Larsen

**Peter Laurentius Larsen** (født 10. august 1833 i Kristiansand, død 1. mars 1915 i Decorah i Iowa) var en norsk-amerikansk teolog, redaktør og skolemann.

## Verk
* *Historisk Fremstilling af den Strid, som i Aarene 1861 til 1868 indenfor den norske Synode i Amerika har været ført i Anledning af Skriftens Lære om Slaver*. - Madison (Wisconsin), 1868
* *Synodalhaandbog indeholdende den Norske Synodes Forfatning samt Inkorporationsartikler, Bilove og gjældende Bestemmelser for dens Institutioner, Embedsmend og Virksomhed*. - Decorah (Iowa), 1901
* «Nogle gamle minder». I: *Symra*, 1913
* «Atter nogle gamle minder». I: *Symra*, 1913

## Referanser


## Litteratur
* L. S. Swenson: «Prof. dr. Laur. Larsen, De norsk-amerikanske skolemænds Nestor». I: *Symra*, 1909
* K. Larsen: *Laur. Larsen, Luther College President*. - Northfield, 1936
Strømmebakken

**Strømmebakken** er et brefall i Heimefrontfjella i Dronning Maud Land. Det er ni kilometer langt og ligger i den nordøstre delen av Milorgfjella. 

Strømmebakken ble i 1987 navngitt etter **Inger Johanne Strømme** (1915–1990), senere gift Finch, kjent blant annet som Nanne/Vera. Hun drev poståpning og ledet en liten gruppe som kontrollerte Gestapos post for å kunne varsle motstandsfolk om forestående aksjoner. Hun opererte fra et utall dekkadresser i Oslo-området og traff ikke egen familie under hele krigen. Hun ble arrestert ved påsketider 1945 og plassert på hovedpolitistasjonen i Møllergata 19, der hun ble torturert under forhørene. Hun reddet livet fordi hun ikke var ferdig forhørt ved frigjøringen i maidagene.

## Referanser
Cabinet Office

**Cabinet Office** (norsk: *Kabinettkontoret*) er et departement i den britiske regjeringen med ansvar for å støtte landets statsminister og kabinett. Departementet består av en rekke avdelinger som på forskjellig vis understøtter regjeringen, kabinettet og øvrige departementer. Departementet ledes av statsministeren selv, men den daglige ledelsen utøves av en egen gruppe ministre. Den øverste embedsmannen ved departementet har rollen som leder av hele den britiske regjeringens embedsverk.

## Eksterne lenker
*
Helen Glover

**Helen Glover** (født 1986) er en britisk roer som spesialiserer seg i toerbåt. Hun representerte landet sitt under Sommer-OL 2012 i London, der hun tok gull i toer uten styrmann.

Hun tok gull under Sommer-OL 2016.

Under Sommer-OL 2020 i Tokyo som ble arrangert i 2021, ble hun nummer 4 i toer uten styrmann.

Under Sommer-OL 2024 som ble avholdt i Paris, tok hun sølv.

## Referanser


## Eksterne lenker
*
Sarah Tait

**Sarah Tait** (født 23. januar 1983 i Perth, død 3. mars i Melbourne 2016) var en australsk roer som spesialiserte seg i toerbåt. Hun representerte landet sitt under Sommer-OL 2012 i London, hvor hun tok sølv i toer uten styrmann.

## Referanser


## Eksterne lenker
*
Katherine Grainger

**Katherine Grainger** (født 12. november 1975) er en britisk roer som spesialiserer seg i toerbåt. Hun representerte landet sitt i Sommer-OL 2012 i London, der hun tok gull i dobbelsculler.

Nyttårsaften 2016 ble Grainger utnevnt til storkorsdame av Order of the British Empire. Hun ble dermed opphøyd til ridderstanden og fikk rett til å føre tiltaleformen dame foran sitt navn.

## Referanser


## Eksterne lenker
*
Julia Michalska

**Julia Ludwika Michalska-Płotkowiak** (født 21. juli 1985) er en polsk roer som spesialiserer seg i toerbåt. Hun representerte landet sitt under Sommer-OL 2012 i London, der hun tok bronse i dobbelsculler.

## Referanser

## Eksterne lenker
*
Jana Dementjeva

**Jana Mykhajlivna Dementjeva** (ukrainsk: Яна Михайлівна Дементьєва; født 23. oktober 1978) er en ukrainsk roer som spesialiserer seg i firerbåt. Hun representerte landet sitt under Sommer-OL 2012 i London, der hun tok gull i dobbeltfirer.

## Referanser


## Eksterne lenker
*
Carina Bär

**Carina Bär** (født 23. januar 1990) er en tysk roer som spesialiserer seg i firerbåt. Hun representerte landet sitt i Sommer-OL 2012 i London, der hun tok sølv i dobbeltfirer.

Hun tok gull i Sommer-OL 2016.

## Referanser


## Eksterne lenker
*